Faktorizavimas
Faktorizavimas arba faktorizacija – kokio nors matematinio objekto (pavyzdžiui, sveikųjų skaičių, polinomų, matricų) skaidymas daugikliais, kuriuos sudauginus atgal gaunamas pradinis objektas. Pavyzdžiui, skaičius 15 gali būti išskaidytas pirminiais daugikliais 3 × 5, o daugianaris x2 – 4 yra išskaidomas į dauginamuosius (x – 2)(x + 2). Visais atvejais gaunama paprastesnių objektų sandauga. Sveikųjų skaičių faktorizavimas aprašomas pagrindinėje aritmetikos teoremoje, o daugianario skaidymas į dauginamuosius – pagrindinėje algebros teoremoje.